| **בנק ישראל**  דוברות והסברה כלכלית |  | ‏ירושלים, ד' תשרי, התשפ"ג  ‏‏29 בספטמבר 2022 |
| --- | --- | --- |

הודעה לעיתונות:

התפתחות החוב של המגזר הפרטי הלא-פיננסי ברביע השני של 2022

להלן תמצית ההתפתחויות בנתוני החוב של המגזר הפרטי הלא-פיננסי ברביע השני של השנה:

* נמשכה עלייה ביתרת החוב של **המגזר העסקי** בהיקף של כ-56 מיליארדי ש"ח (4.9%) שמקורה מפיחות השקל מול הדולר וכן מגיוסי חוב נטו בכלל אפיקי הגיוס.
* גם יתרת **החוב של משקי הבית המשיכה לגדול ברביע זה: יתרת החוב לדיור גדלה** בהיקף של כ-20 מיליארדים (4%), ונבעה בעיקר מעלייה בהיקף המשכנתאות החדשות שנטלו משקי הבית מהבנקים; ביתרת **החוב לא-לדיור** נרשמה ברביע זה עלייה בהיקף של כ-6 מיליארדים (2.7%).

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע השני של שנת 2022 גדלה יתרת החוב של המגזר העסקי בהיקף משמעותי של כ-56 מיליארדי ש"ח (4.9%) לרמה של כ-1.2 טריליונים, המשך של מגמת העלייה ברבעים האחרונים. כמחצית מהעלייה ביתרת החוב נבעה מפיחות של כ-10.2% בשער החליפין של השקל מול הדולר שהגדיל את השווי של החוב הנקוב במט"ח והצמוד לו, וכמחציתה מגיוסי חוב נטו שהסתכמו בכ-29 מיליארדי ש"ח והורכבו בעיקרם מהלוואות בנקאיות וחוץ-בנקאיות.


השפעות אלו הביאו לכך כי ברביע זה נרשם שיעור גידול שנתי גבוה ביתרת החוב לבנקים – כ-22%, דומה לשיעור הגידול שנרשם ברביע הקודם. גם החוב למלווים חוץ-בנקאיים גדל ברביע זה בשיעור של כ-11%, לעומת 8% ברביע הקודם. (איורים 1,2).

* ברביע השני של השנה **הנפיק המגזר העסקי** אג"ח בשווי של כ-12 מיליארדי ש"ח, נמוך מעט מממוצע הגיוסים הרבעוני של ארבעת הרביעים הקודמים (כ-14 מיליארדים בממוצע לרביע). חברות מענף הנדל"ן והבינוי ממשיכות להוביל בגיוסים – כ-39% מההנפקות ברביע זה בוצעו על ידן; הנפקות של חברות מענף המסחר והשירותים היוו כ-29% מסך הגיוס ברביע זה. בחודשים יולי-אוגוסט 2022 הנפיק המגזר העסקי אג"ח בשווי של כ-6 מיליארדי ש"ח בממוצע חודשי, גבוה מעט מממוצע הגיוסים ב-12 החודשים הקודמים שעמד על כ-5 מיליארדים. (איור 3).
* ברביע השני של השנה **המרווח[[2]](#footnote-2) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** התרחב לכ-1.62 נק' האחוז, המשך להתרחבות שהחלה ברביע השלישי של שנת 2021; עם זאת, בחודשים יולי-אוגוסט 2022 מרווח זה הצטמצם עד לרמה של כ-1.49 נק' האחוז. (איור 4).


**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי


**איור 1: אומדן לתנועות של סך החוב של המגזר העסקי הלא-פיננסי**

****

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

****

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**


1. החוב של משקי הבית

* ברביע השני של שנת 2022 נמשך הגידול המשמעותי **ביתרת החוב של משקי הבית**, הן בחוב לדיור והן בחוב לא לדיור, לרמה של כ-747 מיליארדי ש"ח - עלייה של כ-26 מיליארדים (3.6%): נמשכת העלייה **ביתרת החוב לדיור** (כ-20 מיליארדי ש"ח, 4%); גם **יתרת** **החוב לא-לדיור** המשיכה לגדול ברביע זה בשיעור של כ-2.7% לרמה של כ-228 מיליארדים. (איור 5).
* ברביע השני של שנת 2022 נטילת משכנתאות חדשות הסתכמה בכ-34 מיליארדי ש"ח, בדומה לרביע הקודם. בניכוי השפעות עונתיות, חלה ירידה בנטילת משכנתאות חדשות ברביע השני של השנה לעומת הרביע הקודם (33 מיליארדים לעומת 35 מיליארדים); בחודשים יולי-אוגוסט 2022 נמשכה הירידה בנטילת משכנתאות חדשות והן הסתכמו בכ-10 מיליארדי ש"ח בממוצע חודשי. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](https://www.boi.org.il/he/DataAndStatistics/Pages/MainPage.aspx?Level=3&Sid=74&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-2)